Тера Мадре Балкани 2016 започна в Тирана - Essedra
Проект ESSEDRA
Какво е биоразнообразие?
Биоразнообразие и традиционни храни
Съкровищница на вкусовете
Тера Мадре Балкани
Политически предизвикателства
Държава по държава
Тера Мадре Балкани 2016 започна в Тирана
Четвъртото издание на Тера Мадре Балкани (2 – 5 юни) ще се състои в Тирана, Албания. То ще бъде удостоено с участието на Едмонд Панарити, Министър на земеделието, развитието на селските райони и управлението на водите, Милва Економи, Министър на икономическото развитие, туризма, търговията и предприемачеството; Мирела Кумбаро, Министър на културата, Брунилда Паскали, заместник кмет на Тирана, Алберто Кутило, Посланик на Република Италия; Ингве Енгстрьом, Делегация на ЕС в Албания и Карло Петрини, Президент на Slow Food.
Тера Мадре Балкани 2016 е събитие, организирано от VIS Албания (Международна доброволческа организация за развитие) с подкрепата на Slow Food и в партньорство с албанските министерства на земеделието и на икономическото развитие, общината на Тирана и Италианската агенция за международно сътрудничество.
Форумът събра 350 делегати от 12 държави – Албания, Босна и Херцеговина, България, Гърция, Италия, Косово, Македония, Румъния, Сърбия, Турция, Хърватия и Черна гора.
Централният площад на Тирана „Майка Тереза“ е пространството, в което над 50 щанда от пазара „Плодовете на Земята“ дават възможност на всеки посетител да открие за себе си огромен брой различни продукти на производителите от мрежата Тера Мадре, от президиуми на Slow Food и от Съкровишницата от вкусове – световния каталог на хранителното разнообразие.
Албания e представена от президиума на мишавин – сирене, произвеждано от 17 семейства в северния район Келменд, като и от президиума за сладка от Пермет, направени от най-различни плодове и зеленчуци, отгледани в южната планинска долина на река Вьоса. Производителите на зехтин от Елбасан, винарите от Калмет и фермерите от Лепуше ще представят албанските хранителни общности на пазара. На площада е оборудвана и кухня, в която готвачи от Съюза на Slow Food готвачите в Албания ще правят кулинарни демонстрации.
От Босна и Херцеговина идват производители от президиума за конфитюр от автохтонния сорт сливи пожегача, както и местни фермери, които отглеждат посевно секирче в Требине и царевица в Попово поле.
Три български президиума участват на Terra Madre Balkans 2016 – зелено сирене от Черни Вит, смилянски фасул и нафпавок, забележителния колбас от Горно Драглище, в който най-добрите парчета свинско са напълнени в пикочен мехур и се съхрянват в пепел. На пазара в Тирана свои продукти представят и фермери, които отглеждат източнобалканска свиня, както и куртовска капия и розов домат от Куртово Конаре.
Президиумите за чесъна шарац от Любитовица и за концентрираната гроздова шира вареник от южния полуостров Пелешац са хърватските представители на пазара „Плодовете на Земята“.
Македония се представя с пет традиционни продукта: сирена от пасищата на Маврово, продукти от македонска пчела, сладко от диви смокини, винения сорт станушина и чушки от Буково. Образователната общност от гимназията „Лазар Танев“ в Скопие ще представят своята програма за обучение на вкуса.
Румънските президиуми на Тера Мадре Балкани са представени от фермерите, отглеждащи породата прасета базна, както и саксонските производители на традиционни конфитюри и сладка. На пазара може да се намери и конфитюр от сладкия червен лук от долината Ариес. Делегати от образователните общности в Брастороаза и Паланка, както и на обучителната програма в детската градина „Д-р Йон Ратиу“ в Търда също участват в балканския форум.
От Сърбия пристигат производители от президиума в Гледич за сливова ракия от сорта цървена ранка. Две други Тера Мадре хранителни общности представят зеле от Футог и айвар от Лесковац.
Президиумът от Боатепе за сирене гравиер от сурово мляко, както и производители от Фоча и историческите истанбулски градини Иедикуле, а също и активисти на новата програма Slow Olive, са турските представители в Тирана.
Програмата на Тера Мадре Балкани 2016 включва множество дегустации, концерти, работилници и конференции.
Някои от темите на дискусиите са:
Битката срещу световния глад – Томас Поуг, професор от Иейл и водещ световен експерт по бедността и човешките права, ще представи някои аспекти на намаляването на бедността и ролята на храната за това.
Достъп до пазари, достъп до възможности – изследват се възможностите и препятствията за достъп до пазара на малки произовдители от Балканите, както от страните в ЕС, така и от държавите кандидатки, които са в процес на хармонизация с правото на Общността.
Международната научна конференция „Да сложим фермерите на първо място“ има за цел да положи началото на обширна мрежа от учени и изследователски институти, работещи в областта на хранителното разнообразие и съхраняването на растителните генетични ресурси; както и върху финасовите и други пречки за достъп на малките производители на занаятчиийски храни до пазара.
Устойчивият селски туризъм и агритуризъм и мултифункционалният селскостопански подход – ще бъдат представени най-добрите практики на селския туризъм като средство на местното развитие, ще бъде изследван и приносът на производството на традиционни храни за социалната, икономическата и екологична устойчивост, която се описва с термина многофункционално селско стопанство.
За да се запознаете с цялата програма на Тера Мадре Балкани, посетете: https://www.essedra.com/biodiversity/terra-madre-balkans/
Четвъртото издание на Тера Мадре Балкани се организира в рамките на проект ESSEDRA, съфинансиран от Европейския съюз ГД „Политика за съседство и преговори за разширяване“ и реализиран от Slow Food с цел подпомагане на процесите на интеграция на балканските страни към ЕС чрез укрепване на гражданското общество и неговия капацитет да влияе върху политиките, като популяризира устойчиви модели на селско развитие.
След три издания в София (2010, 2012) и Дубровник (2014), Мрежата Тера Мадре Балкани избра Тирана за четвъртото издание на форума. Тера Мадре Балкани е първата по рода си мрежа, обединяваща производители от различни страни в един общ регион. Slow Food и Terra Madre изградиха дълбоко свързана с територията мрежа с хиляда привърженици, 24 Президиума на Slow Food, 100 хранителни общности, 50 готвачи, 15 образователни програми, свързани с храненето и възпитаването на вкуса в училище и над 280 продукта от Балканите, включени в Съкровищницата на вкусове на Slow Food.
За повече информация, моля, свържете се с:
Международния пресофис на Slow Food
Паола Нано, +39 329 8321285, p.nano@slowfood.it, internationalpress@slowfood.it
Координатор за Балканите от Slow Food
Микеле Румиц, +39 0172 419 746, m.rumiz@slowfood.it
Координатор на събитието и ръководител на VIS Albania
Пиер Паоло Амбрози, +355 68 205 6693
vis.nordalb@gmail.com, a.pierpaolo@gmail.com, terra.madre.balkans.2016@gmail.com
Slow Food обединява над 1000000 души, споделящи своят страст за хубава, чиста ивкусна храна. Сред тях са готвачи, младежи, активисти, фермери, рибари, експерти и учени от над 160 страни, мрежа от около 100,000 членове на Slow Food, свързани с 1,500 местни структури по света (наречени конвивиуми). Те дпомагат за развитието на движението спомощта на членския внос и организираните от тях множество събития и кампании. Slow Food обединява 2,400 хранителни общности на Тера Мадре, които практикуват дребномащабно земеделие и устойчиво производство на храни по цял свят.